บริเวณสะพานเจริญผล ช่วงเวลาตั้งแต่ 19.00 น. เป็นต้นไป หลังจากถนนโล่ง มักจะมีมอเตอร์ขับด้วยความเร็วสูงและบิดท่อที่มีเสียงดังรบกวนผู้ที่อาศัยอยู่บริเวณโดยรอบ ซึ่งมักจะขับขี่เสียงดังตั้งแต่เวลาข้างต้นไปจนถึงกลางดึก (ตี 4 เป็นอย่างต่ำ) ทำให้เป็นมลพิษทางเสียง ซึ่งรบกวนการใช้ชีวิต ส่งผลถึงปัญหาสุขภาพกายและสุขภาพจิตตามมา
นอกจากนั้นแล้ว ในเวลาชั่วโมงเร่งด่วนเช่น 07.00 - 09.00 และ 16.00 - 18.00 รถมักจะติดอยู่บนสะพาน ทำให้เกิดมลภาวะทางเสียงและฝุ่นจากควัน ซ้ำร้ายยังมีการใช้แตรรถเกินความจำเป็น ส่งผลให้บริเวณดังกล่าวไม่เป็นมิตรต่อผู้อยู่อาศัยเนื่องจากมีมลพิษทางเสียงแทบจะตลอดทั้งวัน
จึงขอความกรุณาหน่วยงานที่เกี่ยวข้องเข้าดูแลและตรวจสอบเพื่อแก้ปัญหาต่อไปค่ะ เช่น การตีเส้นเพื่อให้รถชะลอความเร็วบนสะพาน ในส่วนของมัสยิดนั้นเข้าใจว่าเป็นพิธีกรรมทางศาสนาทำให้หน่วยงานไม่สามารถแก้ไขได้โดยตรง หากเป็นไปได้อยากให้แก้ไขปัญหาเสียงและควันรถบนสะพานก่อนค่ะ ขอบคุณค่ะ